Aquest nou programa del Departament d'Empresa i Coneixement té per objectiu accelerar la transformació del teixit empresarial català cap a la indústria 4.0 actuant com la finestreta única a Catalunya en aquest àmbit.
El Departament d'Empresa i Coneixement ha anunciat la creació del nou programa ProACCIÓ 4.0 amb l'objectiu d'impulsar la transformació de les pimes catalanes cap a la indústria 4.0.
Ho ha donat a conèixer aquest dilluns al matí la consellera d'Empresa i Coneixement, Àngels Chacón, que ha explicat que " es vol accelerar la digitalització del teixit productiu català fomentant la incorporació de les tecnologies de l'àmbit de la indústria 4.0 com la realitat augmentada i virtual, la impressió 3D, el big data, la intel·ligència artificial, el 5G, la Internet de les Coses (IoT), el blockchain o la robòtica col·laborativa ".
Per la titular d'Empresa i Coneixement, " el Govern ha detectat que els canvis globals " que està provocant la transformació cap a la indústria 4.0 " són cada vegada més ràpids " i que " la integració de les tecnologies d'aquest àmbit determinen la competitivitat de l'empresa i dels territoris ".
En aquesta línia, Chacón ha subratllat que " les empreses són conscients de la importància de la digitalització, però cal integrar-la en la seva estratègia ".
Segons Chacón, " sense les petites i mitjanes empreses aquesta revolució no serà possible, perquè aquest país necessita empreses que aprofitin i se sumin a aquesta onada de canvis ".
La consellera ho ha donat a conèixer en el marc d'una jornada a ACCIÓ per presentar el nou programa a l'empresa catalana.
A la sessió hi han participat el president del Consell General de Cambres de Catalunya, Joan Canadell, el president de PIMEC, Josep González, la vicepresidenta de Foment del Treball, Mar Alarcón, i el degà del Col·legi d'Enginyers Industrials de Catalunya, Josep Canós.
Durant aquest acte, la consellera Chacón ha destacat que " la transformació tecnològica afecta la competitivitat de les empreses, però també del territori i per això entenem el programa ProACCIÓ 4.0 com un programa de país que compartim amb les entitats que són avui aquí ". "
Els reptes són enormes i per això presentem avui aquest programa de la mà de la col·laboració público-privada ", ha destacat.
Accelerar la transformació del teixit productiu
Aquest programa -articulat per la Direcció General d'Indústria a través d'ACCIÓ- actuarà com la finestreta única a Catalunya per sensibilitzar, acompanyar i assessorar les empreses catalanes en l'àmbit de la indústria 4.0.
En total, es preveu que en els propers tres anys 1.000 empreses catalanes utilitzin els serveis i programes d'aquesta nova iniciativa, derivada del Pacte Nacional per a la Indústria, tot i que va més enllà del seu mandat.
El programa compta amb la col·laboració del Consell General de Cambres de Catalunya, Foment del Treball, PIMEC i Col·legi d'Enginyers Industrials de Catalunya.
Té com a destinataris des de les pimes que encara no s'han plantejat començar el procés de transformació tecnològica fins les que ja estan duent a terme inversions en aquest camp.
Així, el programa ProACCIÓ 4.0 posa a disposició del teixit productiu català un conjunt de serveis, línies d'ajut, finançament i actuacions d'àmbit local i internacional i de connexió amb l'ecosistema.
L'objectiu és sensibilitzar l'empresa, facilitar-li l'elaboració d'una diagnosi, la preparació d'un pla d'actuacions i la implantació dels processos de transformació tecnològica.
Es tracta d'un programa viu al qual s'incorporaran noves iniciatives els propers mesos, però que ja compta amb les següents actuacions destacades:
De fet, el programa ProACCIÓ 4.0 agrupa totes les iniciatives d'ACCIÓ en l'àmbit de la indústria 4.0, com pot ser l'organització de missions internacionals (per exemple a la més important del món d'aquest sector, la Hannover Messe que se celebra a Alemanya l'abril de l'any vinent), jornades de marketplace per posar en contacte oferta i demanda (el proper se celebra a ACCIÓ el mes de desembre) o un curs d'indústria 4.0 per capacitar les empreses sobre com abordar la transformació tecnològica (el mes de maig del 2020 començarà la cinquena edició).
Les empreses interessades poden accedir tota la informació del programa ProACCIÓ 4.0 en aquest enllaç: https://www.accio.gencat.cat/proaccio40
ProACCIÓ 4.0 agrupa totes les iniciatives d'ACCIÓ en l'àmbit de la indústria 4.0, com missions internacionals, jornades de marketplace o un curs